ΓΡΑΠΤΗ ΕΡΩΤΗΣΗ E-3983/97 υποβολή: Kenneth Coates (GUE/NGL) προς την Επιτροπή (14 Iανουαρίου 1998)

Θέμα: Σιδηροδρομικές υπηρεσίες μεταφοράς επιβατών μεταξύ Βρετανίας και Ηπειρωτικής Ευρώπης

Ποία ποσά διατέθηκαν από την Ευρωπαϊκή Ένωση για τη χρηματοδότηση των σιδηροδρομικών υπηρεσιών της Eurostat; Ποία είναι η άποψη της Επιτροπής σχετικά με τη μακρόχρονη καθυστέρηση δρομολόγησης απευθείας σιδηροδρομικών συνδέσεων μέσω του Eurostat μεταξύ των East Midlands και της Βορείου Αγγλίας με την Ηπειρωτική Ευρώπη και ποία είναι η άποψή της για τις φήμες περί ενδεχόμενης εγκατάλειψης του σχεδίου αυτού;

Κοινή απάντηση του κ. Kinnock εξ ονόματος της Επιτροπής στις γραπτές ερωτήσεις E-3982/97 και E-3983/97 (23 Φεβρουαρίου 1998)

Από το 1982 η Κοινότητα έχει υποστηρίξει με πλήθος χρηματοδοτικά μέσα την ανάπτυξη της σήραγγας της Μάγχης και των συνδεόμενων με αυτήν σιδηροδρομικών γραμμών στο Ηνωμένο Βασίλειο και τη Γαλλία.

Το 1983, η Κοινότητα διέθεσε 0,4 MECU έναντι δαπανών για τις προκαταρκτικές μελέτες αξιολόγησης του έργου Eurotunnel. Το 1987, η Ευρωπαϊκή Τράπεζα Επενδύσεων χορήγησε δάνειο 1400 MECU έναντι των δαπανών του ίδιου του έργου 7 έκτοτε έχει χορηγήσει υπό μορφή δανείου ακόμη 254,4 MECU.

Στο Ηνωμένο Βασίλειο, η σύνδεση Λονδίνου και σήραγγας με σιδηρόδρομο υψηλής ταχύτητας χαρακτηρίστηκε ως έργο προτεραιότητας στο πλαίσιο των διευρωπαϊκών δικτύων της συνθήκης ΕΚ. Προς υποστήριξη των αναγκαίων προκαταρκτικών έργων, συμπεριλαμβανομένων των έργων επί της ήδη υπάρχουσας οδού Λονδίνου - Folkestone, η Κοινότητα έχει μέχρι σήμερα χορηγήσει στην εταιρεία Union Railways (που ανήκει σήμερα εξ ολοκλήρου στην εταιρεία London and Continental Railways plc), συνολικό ποσό που υπερβαίνει τα 121 MECU, ως εξής:

(σε εκατ. ECU)

>TABLE>

Κατά το χρονικό διάστημα 1989-1997, η Κοινότητα χορήγησε 139,65 MECU για τη σύνδεση Παρισιού-Βρυξελλών-Κολωνίας-Άμστερνταμ-Λονδίνου με σιδηρόδρομο υψηλής ταχύτητας και 0,5 MECU για την ανάπτυξη της ίδιας γραμμής στη Γαλλία.

Η Ευρωπαϊκή Τράπεζα Επενδύσεων χορήγησε επίσης δάνεια πλέον των 1900 MECU για την ανάπτυξη των σιδηροδρομικών συνδέσεων με τη σήραγγα της Μάγχης. Στο ποσό αυτό περιλαμβάνονται 118,9 MECU που χορηγήθηκαν το 1996 στην εταιρεία European Passenger Services Ltd (η οποία επίσης ανήκει τώρα στην εταιρεία London and Continental Railways plc) έναντι της πρώτης φάσης της νέας ταχείας σύνδεσης μεταξύ Λονδίνου και σήραγγας 7 884 MECU (1990-1994) στην εταιρεία Societι nationale des chemins de fer franηais (SNCF) για την αμαξοστοιχία TGV Nord 7 και 928,5 MECU (1993-1997) στην εταιρεία Societι nationale des chemins de fer belges (SNCB) για την κατασκευή της γραμμής από τη γαλλική μεθόριο μέχρι τις Βρυξέλλες.

Τον Φεβρουάριο του 1991, η Επιτροπή, με ομόφωνη συναίνεση του Συμβουλίου, αποφάσισε να χορηγήσει για το έργο της σήραγγας ένα δάνειο ΕΚΑΧ ύψους μέχρι 285 MECU, έναντι της χρησιμοποίησης ευρωπαϊκού χάλυβα για το έργο. Από τότε που ελήφθη η απόφαση, έχουν ήδη προκαταβληθεί στην εταιρεία Eurotunnel για το έργο περίπου 240 MECU (197 εκατομ. £). Το 1991 και 1992, η ΕΚΑΧ συνεισέφερε 115 MECU για τη χρηματοδότηση της αμαξοστοιχίας TGV Nord (Γαλλία) και 40 MECU για τη χρηματοδότηση της αμαξοστοιχίας TGV από τη γαλλική μεθόριο μέχρι τις Βρυξέλλες (Βέλγιο).

Αντίθετα από τα έργα υποδομής στον τομέα των μεταφορών, οι υπηρεσίες του ίδιου τομέα δεν είναι επιλέξιμες για υποστήριξη από τα κοινοτικά ταμεία, γι αυτό και δεν έχουν διατεθεί πόροι προς υποστήριξη των σιδηροδρομικών υπηρεσιών Eurostar. Η Επιτροπή προβλέπει ωστόσο την παροχή επαρκών απευθείας υπηρεσιών στη σιδηροδρομική υποδομή του διευρωπαϊκού δικτύου που αναπτύσσεται, όπως ήδη αναφέρθηκε, με χρηματοδοτική συμμετοχή της Κοινότητας.